Die wêreld in foto’s – 28 September 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Plaaslike vissersbote snel die passasiers en bemanning van die Air Niugini-vlug te hulp nadat dié vliegtuig Vrydag in die westelike Stille Oseaan naby Mikronesië in die see gestort het op pad na die Chuuk- internasionale lughawe. Al 47 passasiers en bemanningslede het genadiglik die noodlanding oorleef. (Foto: James Yaingeluo, AP) Mercedes se Lewis Hamilton van Brittanje Vrydag in aksie tydens ŉ oefensessie op die Sochi Autodrom-renbaan in Sochi, Rusland. Die 2018 Formule Een Grand Prix van Rusland vind Sondag plaas. (Foto: Sergei Grits, AP) ŉ Aanhanger van die Amerikaanse span Vrydag op die openingsdag van die 42ste Ryder-beker by Le Golf National in Saint-Quentin-en-Yvelines buite Parys, Frankryk. (Foto: Francois Mori, AP) ŉ Model dra Vrydag ŉ skepping deur Balmain. Dié modehuis se 2019-lente/somerreeks word in Parys, Frankryk, vertoon. (Foto: Thibault Camus, AP) Betogers hou Vrydag ŉ plakkaat vas wat lees: ‘Die regering ondermyn staatsamptenare’ tydens ŉ betoging in Brussel. Werkers betoog teen die federale regering se besluit om sy siekteverlofstelsel af te skaf. (Foto: Geert Vanden Wijngaert, AP)